Author: eskutova
Last saved by: spano
Company: UVSR

ÚRAD VLÁDY SLOVENSKEJ REPUBLIKY
               sekcia vládnej legislatívy

								Na rokovanie vlády SR
								dňa 11. februára 2004
								K materiálu č. 2700
								K bodu č. 2

S T A N O V I S K O
k návrhu  zákona o študentských pôžičkách - k novému zneniu ________________________________________________________________

I.

Návrh zákona o študentských pôžičkách  predkladajú na rokovanie vlády Slovenskej republiky minister školstva Slovenskej republiky Martin Fronc a podpredseda vlády a minister financií Slovenskej republiky Ivan Mikloš na základe záznamu z rokovania vlády Slovenskej republiky k bodu 52 k uzneseniu vlády Slovenskej republiky č. 771/2003.

II.

     Predmetom návrhu zákona je poskytovanie študentských pôžičiek študentom vysokých škôl z prostriedkov študentského pôžičkového fondu na krytie nákladov na úhradu školného.
     Návrh zákona vychádza z Programového vyhlásenia vlády SR, v ktorom sa uvádza, že zlepšenie v oblasti financovania vláda zabezpečí aktívnym vytváraním podmienok pre rozvoj viaczdrojového financovania školstva, vrátane zavedenia príspevkov študentom na náklady spojené so štúdiom v dennej i externej forme.

Predmetný návrh bol prerokovaný v Legislatívnej rade vlády Slovenskej republiky 27. januára 2004.

III.

     Legislatívna rada vlády Slovenskej republiky prerokovala tento návrh zákona, s tým že odporučila predkladateľovi do návrhu zapracovať jej pripomienky a odporúčania a predložiť nové znenie návrhu zákona na rokovanie vlády SR.

IV.

     Sekcia vládnej legislatívy Úradu vlády Slovenskej republiky konštatuje, že pripomienky legislatívnej rady (65 pripomienok) boli do návrhu zákona zapracované a odporúča vláde SR návrh  zákona o študentských pôžičkách schváliť s tým, že je potrebné zapracovať tieto pripomienky:

1.	Nad článok I odporúčame vložiť v súlade s bodom 18 legislatívnych pokynov túto vetu: „Národná rada Slovenskej republiky sa uzniesla na tomto zákone:“,
2.	V § 3 ods. 3 odporúčame slová „budú uložené“ nahradiť slovami „sú uložené“,
3.	V § 6 ods. 1 odporúčame vypustiť slová „(ods. 5 a 6)“,
4.	V § 6 ods. 2 odporúčame vypustiť slová „podľa odseku 1“,
5.	V § 6 ods. 5 odporúčame za slová „spolu s návrhom zmluvy“ vložiť slová „o pôžičke“,
6.	V § 7 ods. 1 písm. a) odporúčame za slová „(§ 4 ods. 3)“ vložiť čiarku a slovo „ktorými“,
7.	V § 7 ods. 1 písm. b) platí rovnaká pripomienka,
8.	V § 12 ods. 3 odporúčame slová „sa neuplatnia“ nahradiť slovami „sa neuplatňujú“,
9.	Nadpis nad § 17 odporúčame presunúť nad § 16,
10.	 V poznámke pod čiarou k odkazu 9) odporúčame vykonať legislatívnotechnickú úpravu  v súlade s bodom    22 legislatívnych pokynov.

Bratislava 9. februára 2004
Vypracovala: E. Eškutová

									Štefan G r m a n
									generálny riaditeľ
                                                                                     sekcie vládnej legislatívy